Otto Braun
Store norske leksikon,Historie,Verdens historie og samtidshistorie,Europa,Tysklands historie,Tysklands historie fra 1918 til 1933
Otto Braun var en tysk sosialdemokratisk politiker. Han var prøyssisk statsminister i tre perioder, fra 1920 til 1921, fra 1921 til 1925 og igjen fra 1925 til 1932. De to siste gangene satt han i spissen for en koalisjon med det politiske sentrum.
Han var meget populær i Preussen, og ble kalt Roter Zar von Preussen («Preussens røde tsar»).Braun ble medlem av den prøyssiske landdag i 1913, og var Sozialdemokratische Partei Deutschlands (SPD) kandidat ved rikspresidentvalget i 1925. I april 1932 tapte koalisjonen valget i Preussen, og i juli avsatte riksregjeringen under Franz von Papen den prøyssiske regjeringen (Preussenputsch, «Preussen-kuppet»). Etter NSDAPs maktovertagelse i 1933 oppholdt Braun seg i Sveits.Han utga Von Weimar zu Hitler («fra Weimar til Hitler») i 1940. Les mer i Store norske leksikon Preussen Weimarrepublikken Sozialdemokratische Partei Deutschlands Tysklands historie fra 1933 til 1945